Z A P I S N I K
10. sjednice Vijeća Mjesnog odbora Gračani,
održane 31. ožujka 2022.
u objektu MO Gračani, Isce 15, sa početkom u 18:00 sati



NAZOČNI ČLANOVI VIJEĆA: Mirjana Štengl, Tomislav Čegelj, Mladen Sabljić, Zdenka Novak, Luka Perić, Ines Udodovsky, Mirna Varga

Odsutna vijećnica Lucija Klarić


Predsjedava: Mirjana Štengl, predsjednica Vijeća.

Zapisnik vodi: Ines Udodovsky, vijećnica

DNEVNI RED

1. Usvajanje zapisnika 9. sjednice VMO Gračani
2. Stavljanje mandata u mirovanje Lucija Klarić
3. Aktivacija mandata u mirovanju Mirna Varga
4. Tekuća problematika
5. Zahtjev za korištenje prostora
6. Pitanja, prijedlozi i obavijesti


Ad 1 Usvajanje zapisnika 9. sjednice VMO Gračani
Predsjednica daje zapisnik na glasanje, koji je jednoglasno usvojen.


Ad 2 Stavljanje mandata u mirovanje Lucija Klarić
Predsjednica čita izjavu vijećnice Lucije Klarić kojom stavlja mandat u mirovanje.


Ad 3 Aktivacija mandata u mirovanju Mirna Varga
Predsjednica čita izvješće o mirovanju mandata članice MO Gračani Lucije Klarić i aktivaciju mandata u mirovanju članice Vijeća MO Gračani Mirne Varge koja započinje s obnašanjem dužnosti od 1. travnja 2022. Vijeće MO jednoglasno je prihvatilo izvješće i zaključak istog.


Ad 4 Tekuća problematika
4.1 Predsjednica čita prepisku između predsjednika GČ Podsljeme i Gradskog ureda za upravljanje imovinom i stanovanje u vezi statusa Vile Rebar i Adolfovca. Traži se očitovanje.

4.2 Zahtjev za pješačkim prijelazom i uspornicima Kvintička ulica 55. 
Zahtjev se jednoglasno usvojio i dodaje se još istom zahtjevu ponovno zahtjev za izmještanje ulične rasvjete na nogostupu i uređenje kanalica.

4.3 Predsjednica čita dopis GČ Podsljeme  vezano uz odbijenicu za uređenje K.Č. 3766/2 K.O. Gračani za namjenu parka za pse.

4.4. Vijećnik Čegelj predlaže da se na svakom dječjem igralištu u Gračanima postave službene table da se igralište koristi na vlastitu odgovornost i da se označi za koju dobnu skupinu je park namijenjen.

4.5 Predsjednica upoznaje Vijeće sa promemorijom sa radnog sastanka održanog 28. 3. 2022. vezano uz izlazno stajalište tramvajske linije 15, Mihaljevac – Gračansko Dolje. 
Nakon diskusije vijećnika zaključeno je da rješenje koje je ponuđeno MO Gračani odbacuje, smatra ga neadekvatnim i traži zaustavljanje puštanja u promet ili da se iznađe neka druga solucija, ili da se pričeka godina dana, a da se istovremeno svim kapacitetima radi na kompletnom uređenju okretišta Mihaljevac, na kojem bi trebali zajedno raditi GČ Podsljeme i GČ Gornji grad.

4.6 Predsjednica obavještava MO da je prijavila V. policijskoj upravi u Bauerovoj ulici razne devastacije na dječjim igralištima, postavljanje kamenja na tramvajsku prugu, uništavanje zajedničke imovine ( i u unutrašnjosti tramvaja ), ograde uz zgradu MO…
Taksativno će svi poznati događaji biti napisani i predani u V. policijsku postaju kako bismo dobili povratnu informaciju što je do sada učinjeno od strane policije.


AD 5 Zahtjev za korištenje prostora
5.1 MO donosi zaključak da treći četvrtak u mjesecu od 17.30 – 19.00 koristi VMO Gračani za održavanje redovite sjednice te donosi odluku da dežurstva za građanstvo budu prvi i četvrti četvrtak u mjesecu od 17.30 – 18.30 sati.
[bookmark: _GoBack]5.2 Jednoglasno se odobrava zahtjev za povremeno korištenje prostora Mjesne samouprave Hrvatske udruge vojnih minijaturista.


Ad 6 Pitanja, prijedlozi i obavijesti
6.1 Vijećnik Sabljić traži popravak šahtova na Gračanskoj kod semafora (Djurkov put) u oba smjera, kod uspornika (kod hotela Puntijar) te na početku Gračanske kod okretišta Mihaljevac.
6.2 Traži se postavljanje dva ogledala ; izlaz iz ulice Bešići te izlaz iz ulice Medveščina na Bliznec
6.3 MO traži da se uredi, ( ne posječe ) drveće između tramvajske pruge i potoka od kućnog broja 7 do Gračanskih stuba.

KLASA: 024-08/22-003/680
URBROJ: 251-13-11-2-22-4
Zagreb, 31. ožujka 2022.



Zapisnik sastavila:                                       Predsjednica Vijeća Mjesnog odbora Gračani:
Ines Udodovsky                                                            Mirjana Štengl



